OSNOVNA ŠKOLA SELA

Šk. god. 2017./2018.

Sela, 28.9.2017.

Klasa: 602-01-01/17-01

Urbroj: 2176-22-01/17-119

ZAPISNIK SA KONSTITUIRAJUĆE SJEDNICE VIJEĆA RODITELJA

održanoga 28.9.2017.

PRISUTNI RODITELJI:

1. Barica Šimir
2. Branka Šiprak
3. Ivana Preloščan
4. Bojana Posavec
5. Irena Bušić
6. Danijela Filipović
7. Biserka Kiš
8. Mihaela Zoretić
9. Jasminka Pasariček
10. Željko Protulipac
11. Nataša Grahovac
12. Marica Hajdinjak

IZOSTALI: M. Lukinić, S. Vuković

PRISUTNI DJELATNICI ŠKOLE:

Đurđica Bočina, ravnateljica

Marija Cetinjan Kunić, pedagoginja

Dnevni red:

1. Upoznavanje prisutnih s dokumentima škole za tekuću školsku godinu
2. Različito

Ad 1)

Ravnateljica je prisutne upoznala s Godišnjim planom i programom rada škole i Kurikulumom. Prokomentirani su planirani izlasci izvan škole sa ciljem realizacije izvanučioničke nastave.

Roditelji nisu imali pritužbi na navedene dokumente. Mama Šiprak je predložila uključivanje izleta na Plitvička jezera u trenutni plan izvanučioničke nastave.

Ad 2)

Raspravljalo se o sigurnosti učenika u školskoj ustanovi i usvojen je prijedlog da se nastavi sa poslijepodnevnim zaključavanjem ulaznih vrata škole. Dogovoreno je da se vrata zaključavaju od 15:30.

Roditelji su suglasni da je potrebno zadržati pravilo preobuvanja pri dolasku u školsku ustanovu rade same higijene i udobnosti učenika u školi.

Raspravljalo se o prijevozu učenika u školu te je ravnateljica napomenula kako Škola nema veze s odabirom autoprijevoznika već da o tome odlučuje Grad Sisak .

Raspravljalo se o školskoj kuhinji te su roditelji predložili da se u Grad Sisak uputi zahtjev da se svim učenicima naše škole, dakle i učenicima područnih škola, omogući jednaka hrana, a u suradnji Grada s nekim od privatnih poduzetnika. Želja svih roditelja i djelatnika škole je da sva djeca imaju topli obrok.

Ravnateljica je informirala roditelje da je prema Gradu uputila zahtjev za omogućavanje organiziranja produženog boravka u našoj školi, ali odgovor još uvijek nije pristigao.

Ravnateljica je informirala roditelje da će ove školske godine većina djece s Rješenjima imati mogućnost rada s pomoćnicima u nastavi. Trenutno je 7 pomoćnika uključeno u nastavu.

Ravnateljica je informirala kako škola od ove školske godine započinje sa sustavom E-dnevnik te pojasnila roditeljima koje su njihove mogućnosti uvida u navedenoj aplikaciji, ali i napomenula kako to ne isključuje obavezu roditelja da prisustvuje roditeljskim sastancima te se odaziva pozivima.

Za maturalno putovanje je objavljen javni poziv.

Zapisnik sastavila: Marija Cetinjan Kunić